Iter a Moguntiaco Lugdunum
Iter a Moguntiaco Lugdunum usque per vias Romanas partim in Itinerario Antonini describitur, in itineribus sub titulis "A Treveris Argentorato", "A Durocortoro Divodorum usque" (per Tullum et Scarponna) atque "A Mediolano per Alpes Vienna, inde Durocortoro, Gesoriaco" (374,1-374,5; 365,4-365,6; 358,5-360,1); iter a Treveris Cabillonum usque in Tabula Peutingeriana describitur. Milia passuum 313 enumerantur a Moguntiaco usque ad Lugdunum. Pars viae quae a Bingio usque ad Treveros tendit ab hodiernis Ausoniusstraße seu "via Ausonia" nuncupatur.